สวัสดีครับคุณ รบกวนสอบถามครับ แฟนกินยาคุมรายเดือนอยู่แต่ผมมีเพศสัมพันธ์หลั่งในวันตกไข่มีโอกาสท้องไหมครับ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นถ้าได้เริ่มยาคุมแบบแผงอย่างถูกต้อง กินติดต่อกันทุกวันจนยาหมดแผงนั้น โอกาสตั้งครรภ์มีน้อยมากๆ และถ้ากินยาคุมจนครบแผงจริงๆ จะไม่มีการตกไข่ในเดือนนั้นๆค่ะสังเกตรอบเดือนที่ควรจะมาในช่วงยาคุมหมดแผง หรือช่วงที่กินเม็ดแป้ง 7 เม็ดสุดท้ายอีกครั้ง หากไม่มา ให้ยืนยันการตั้งครรภ์ด้วยชุดตรวจครรภ์ก่อนว่าไม่ตั้งครรภ์จริง จึงค่อยเริ่มยาแผงต่อไป